
N Q oa FE SS Go N 


Presentació 


El present document està emmarcat en la situació actual de crisi econòmica i en pretén 
fer visibles i denunciar les consequències sobre les dones, ja que els efectes de les crisis 
són més nefastos sobre aquells col-lectius que es troben en pitjors condicions de partida. 
Les crisis són períodes econòmics en què s'interromp la circulació del capital i la genera- 
ció de beneficis i es caracteritzen per una davallada del PIB, un augment de l'atur, una cai- 
guda del consum i grans variacions dels preus. La crisi actual, doncs, suposa una agudit- 
zació de les contradiccions del sistema i, per tant, un increment de les desigualtats. 


Així doncs, en aquest llibret partim de tenir en compte l'origen de la situació desigual d'ho- 
mes i dones, les causes i la seva evolució fins a arribar als nostres dies, per analitzar els 
efectes de la crisi en els diferents àmbits en què es manifesten les condicions d'opressió 
de les dones. 


Moltes dones veuen condicionades les seves vides, el seu entorn i elles mateixes, a causa 
dels interessos econòmics del capital i de la burgesia. Socialment es projecta sobre elles 
premeditadament i natural tasques de cura i d'atenció a les persones, cura de la infància, 
de la vellesa i de persones malaltes i dependents, com també es projecta i condiciona 
socialment la sexualitat. Es fomenta la doble o triple jornada de treball, l'augment del con- 
sum de psicofàrmacs, l'alcohol i altres drogues... l no podem oblidar l'increment del terror 
i de la por davant la violència patriarcal i de gènere. Tots aquests efectes que s'analitzen 
en aquest document tenen causes econòmiques i socials que, com hem dit, en situacions 
de crisi, s'aguditzen. 


1. Contextualització 


Parlem de edones i crisis: perquè considerem necessari fer una anàlisi concreta de quines 
consequències tenen els períodes de crisi i recessions sobre un col-lectiu desfavorit eco- 
nòmicament, que representa la meitat o més de la població mundial: les dones. 


Donades les característiques del present dossier, resulta impossible detallar com caldria 
els elements necessaris per comprendre amb claredat com s'ha arribat a la situació eco- 
nòmica actual i, en aquest sentit, el llibret Idees per entendre la crisi econòmica i les seves 
consequències, editat també per Endavant (OSAN), és de gran utilitat i esdevé un text 
complementari a aquest. 


De totes maneres, és imprescindible fer quatre pinzellades que expliquin l'origen de la crisi 
actual. Cal comprendre que aquesta sembla provenir d'una crisi financera, tot i que això 
és tan sols una expressió més, que en tot cas va actuar com si fos la punta de l'iceberg. 
En realitat, tal com afirmen reconeguts economistes crítics, com els pertanyents al 
Seminari d'Economia Crítica Taifa, ens trobem davant una crisi estructural del sistema 
capitalista que ens afecta des de diversos àmbits: crisi financera, crisi en els mercats ban- 
caris i immobiliaris, crisi en la construcció, crisi a les indústries, crisi energètica, crisi ali- 
mentària -donades les limitacions dels recursos naturals i la seva sobreexplotació durant 
dècades-..., un cúmul de crisis i àmbits que porten a una crisi social, d'augment de des- 
igualtats i de situacions de pobresa. 


Tal com es detalla en el llibret esmentat, la desigualtat entre els salaris i l'encariment de la 
vida que s'ha anat donant en els darrers trenta anys és un factor decisiu en el desenvolu- 
pament dels fets fins a arribar a la situació desastrosa actual. D'altra banda, la inevitable 
sobreproducció, donada la incapacitat de les persones per consumir els productes deri- 
vats d'un mercat sense cap tipus de planificació, que no té en compte les necessitats reals 
de la població ni les possibilitats del planeta per determinar què i quant es produeix, jun- 
tament amb la impossibilitat de mantenir l'elevadíssima taxa de beneficis de les empreses, 
han provocat la fallida d'empreses que no tenien prou guanys. A tot això cal afegir que 
aquests guanys sorgeixen fonamentalment de l'explotació de les treballadorest, en base 
al manteniment d'uns salaris irrisoris en comparació amb el cost de la vida. Tot plegat ha 
fet impossible evitar la situació de crisi en la qual ens trobem. 


1 Avui dia el llenguatge reprodueix l'estructura d'opressió patriarcal i exerceix discriminació a través de la utilització 
sistemàtica del gènere gramatical no marcat, associat al masculí. És per aquest motiu que en aquest text hem utilit- 
zat, en la mesura que la llengua ho permet, els mots col-lectius específics per designar una pluralitat de persones 
d'un mateix grup. En absència del mot col-lectiu, hem utilitzat el plural marcat, és a dir, el plural femení, en referèn- 
cia a persones. Quan és necessari per a l'anàlisi hem separat per raó de gènere. 


Aquesta situació de crisi és inevitable en el funcionament capitalista, com demostra la his- 
tòria (1873, 1929, 1973, 2008) i com explica la teoria marxista, ja que el sistema capitalis- 
ta té una dinàmica interna cíclica en què els períodes de creixement es combinen amb els 
moments de crisi. I el més irònic és que aquests moments de crisi, lluny de fer perillar el 
sistema per ells mateixos, serveixen per purgar i concentrar la riquesa en menys mans i 
incrementar les desigualtats. 


Fins aquí, un esbós de què és la crisi i per què diem que eCapitalisme és crisis. 


Podeu descarregar-vos el llibret Idees per entendre la crisi econòmica i les seves conse- 
quències a la seguent adreça: 


http:/Avvv.endavant.org/index.php2option-com contentétash-vievvé8id-5048ltemid-O 


2. L'origen de l'opressió: la societat patriarcal 


Un cop vistes les quatre pinzellades de per què diem que la crisi i les seves causes eco- 
nòmiques són estructurals, també hem d'analitzar les bases socials que la fonamenten i 
les causes socials de la divisió social jerarquitzada i desigual en què ens trobem. 


2.1. Què és el patriarcat7 

Patriarcat significa etimològicament egovern dels pares, prové dels termes grecs patris 
(pare) i arché (govern). És definit com un sistema d'organització social o conjunt de pràc- 
tiques que creen l'àmbit material i cultural que li és propi i que n'afavoreix la continuitat. 
Aquest terme ha estat emprat des dels anys 7/0 per denunciar la situació sistemàtica de 
dominació masculina exercida sobre les dones. 


El patriarcat, doncs, dóna la màxima autoritat social i política a l'home blanc, adult, hete- 
rosexual i cap de família. ES basa en les relacions de dominació, per les quals es contro- 
la les persones segons una jerarquia de sexe, edat i opció sexual: els homes controlen les 
dones, els adults controlen els menors i l'única opció sexual vàlida és l'heterosexual. El 
patriarcat s'ha combinat històricament i geogràfica amb diferents sistemes econòmics, 
amb variacions en els seus mecanismes de dominació. El capitalisme s'ha beneficiat del 
patriarcat assignant al patriarca/mascle adult el gènere masculí, que s'identifica amb l'en- 
carregat principal dels ingressos per la subsistència de la família, i a la femella adulta de 


la seva propietat li assigna el 
gènere femení, en aquest cas el 
paper principal de mestressa de 
casa, cuidadora i, a més a més, 
font d'ingressos secundària. Es 
tracta del monopoli masculí 
sobre l'ordre imperant, ja que els 
poders econòmic, polític, social, 
religiós i el control armamentístic 
estan en mans d'homes. 


En el moment de parlar sobre 
l'origen del patriarcat, cal tenir 
en compte sobretot la divisió 
sexual del treball com l'element 
clau i no únic. S'aliena el treball 
reproductiu2 del treball produc- 
tiu3 , que es consideren independents, essent el segon considerat per sobre i més 
important que el primer. Aquesta idea present avui dia en el sistema econòmic i social 
actual és clau en temps de crisi. Com veurem, el treball reproductiu s'atorga naturalment 
i exclusiva a les dones, un treball que no es considera socialment important i que, per 
tant, no és remunerat, o en els casos que es creen llocs de treball en el sector de la cura 
de les persones i la reproducció, aquest treball no es valora socialment i es troba en 
unes condicions molt precàries (horaris, salaris...). L'home té una presència exclusiva al 
treball productiu, per això, en temps de crisi les polítiques d'ocupació prioritzen el tre- 
ball productiu dels homes. No obstant, cal no oblidar que el patriarcat és considerat una 
estructura social, una política i una ideologia, que no té un fonament objectiu o material 
que justifiqui aquesta supremacia masculina ni justificaria, com tampoc la tindria una 
supremacia femenina. És a dir, no hi ha essències masculines i femenines eternes que 
estiguin en la base de les conductes que es consideren correctes per a cada sexe, néi- 
xer amb un òrgan sexual o un altre no determina les expectatives de vida al igual que 
no ho fa néixer amb un color d'ulls o un altre, sinó que es tracta de construccions socials 
que condicionen la identitat que prendrà una persona de sexe masculí o sexe femení. 
Aquesta identitat no és res més que el gènere, que defineix la pertinença a un grup 


—et 


2 Més conegut com a streball domèstics és tot aquell treball que deriva de tenir cura del manteniment i de la super- 
vivència de les persones, un treball que no està reconegut ni econòmicament ni social com a tal i que està associat 
tradicionalment a les dones. 


3 Tot aquell treball que produeix béns per al consum o per a una nova producció, tendeix a l'especialització i té un 
valor monetari que es regula per lleis o convenis, està tradicionalment associat als homes. 


social amb determinades característiques i funcions, és la identitat sexuada que trans- 
met un rang diferent per a homes i dones, així com el seu rol sexual (des dels gestos fins 
ales activitats sexuals i laborals, passant per la moda, les diversions, etc.). En definiti- 
va, el gènere és el conjunt de normes socials a través de les quals a cada sexe (definit 
en sentit biològic) se li atribueix un gènere. Així doncs, el sistema sexe-gènere consis- 
teix a atribuir un gènere (entès com a construcció històrica social que defineix un con- 
junt d'actituds, atributs i rols) a cada sexe. Per exemple, la dona entesa com a submi- 
sa, tendra, protectora i maternal, i l'home, com a ser racional i sense sentiments. Parlem 
d'un conjunt d'actituds mitjançant les quals la societat transforma la sexualitat biològi- 
ca en productes de l'activitat humana i, a través de les quals, aquestes necessitats són 
satisfetes. No és llavors només una relació entre homes i dones, sinó un element polític 
(en el sentit de l'àmbit públic) constitutiu de les relacions socials que expressa normes. 


2.2. L'adaptabilitat del patriarcat al llarg del temps: diferents tipus d'opressió 
Hem afirmat el caràcter universal del patriarcat, però cal no confondre-ho amb una única 
pràctica política. La ideologia patriarcal es materialitza, es fa tangible, a partir de les 
diverses pràctiques polítiques, culturals, científiques, educatives, etc. Consolida, alho- 
ra, les creences i els valors d'aquesta ideologia, que varia en funció del context en el 
qual es desenvolupa. Així, al llarg de la història l'opressió de les dones a mans dels 
homes s'ha desenvolupat de diferents maneres, a les societats antigues, durant el feu- 
dalisme, a principi de la revolució industrial o al món contemporani. Igualment, en un 
mateix període, com és l'actual, veiem tipus de patriarcat als paisos més empobrits que 
són molt diferents dels que trobem als paisos occidentals. D'aquesta manera, des de 
l'origen del patriarcat, cada model de producció, i cada període de transició d'un model 
a un altre ha anat prenent del patriarcat l'aspecte que més li convenia i interessava. Així, 
en un període de revolució industrial, que implicava un canvi en tots els àmbits (polític, 
econòmic, social, etc.), es mantingué el caràcter patriarcal, la jerarquia i les desigualtats 
socials heretades de models de producció feudals anteriors i també se'n crearen de 
noves. 


És important tenir aquesta questió en compte, ja que a partir dels avanços en matèria 
de drets, aconseguits per la lluita feminista, i en comparació amb les condicions de les 
dones en altres moments històrics, es podria pensar que l'opressió ha desaparegut, 
però com es veurà més endavant, sobretot pel que fa en l'àmbit laboral però també rela- 
cional, l'opressió i les formes de desigualtat es reprodueixen i s'intensifiquen, latentment 
i explícita. 


l és que no cal anar gaire lluny en el temps per veure que en alguns paisos europeus la 
situació de les dones ha començat a canviar recentment, sobretot a partir dels anys 70, 
quan algunes dones demanaven adquirir drets individuals i no drets derivats dels seus 
marits. En el cas espanyol, al període franquista feixista existien restrictives normatives 
al voltant de què podia fer o no una dona, aspectes que majoritàriament han quedat 
enrere legalment però que culturalment i social costen més de superar: comptar amb el 
consentiment del marit per treballar, obrir un compte corrent, sortir del país... En defini- 
tiva, demanar permís i ser dependent per qualsevol participació en la vida pública, i 
assumir una doble moral que permetia que els homes gaudissin d'unes condicions de 
llibertat sexual inadmissibles en una dona. De fet, no cal desplaçar-se en el temps però 
si en l'espai per veure com a molts paisos encara es manté les dones en condicions d'a- 
nalfabetisme, que se la pot lapidar per adulteri, que la violència física sobre aquestes és 
del tot acceptada, etc. Tots aquests casos són exemples del que s'anomena patriarcat 
de coerció, que és molt diferent del que trobem als paisos occidentals. 


Aquesta és una de les raons per les quals moltes persones tenen dificultats per accep- 
tar que, encara avui, estem en una societat patriarcal que manté les dones en situació 
de subordinació. La clau per comprendre-ho és la situació d'igualtat formal en què ens 
trobem i la capacitat d'adaptació del patriarcat. 


La igualtat formal és la situació legal actual en què, davant la llei, homes i dones tenen 
els mateixos drets i deures, tot i que a la pràctica sigui una altra realitat. L'adaptabilitat 
del patriarcat és la capacitat que té la dominació masculina per desenvolupar diferents 
models que li permetin sobreviure. En el nostre context d'igualtat formal serien inaccep- 
tables les normatives restrictives i els estils directes de coerció sobre les dones que es 
practiquen a altres llocs i/o moments. La fórmula de subordinació femenina s'aconse- 
gueix, no tant per la força, sinó a través de la socialització de gènere, que transmet unes 
actituds, expectatives i pulsions diferents a uns i a les altres, encaminades a possibili- 
tar aquesta desigualtat de poder. És el que s'anomena patriarcat de consentiment. 


En els seguents apartats veurem exemples concrets de l'opressió actual que pateix el 
col-lectiu femení a la nostra societat, i tot i que hem afirmat que majoritàriament ens tro- 
bem sota la influència d'un patriarcat de consentiment, veurem com aquest conviu, 
encara, amb formes de coerció, ja que tot sistema de dominació requereix de certes 
dosis de violència per mantenir el seu status quo. Cal aclarir, a més, que en aquest 
document, per raons d'espai, no s'analitzen les consequències negatives del patriarcat 
sobre els homes, però que n'hi ha. El sistema sexe-gènere suposa una alienació per a 
homes i dones basada en l'assignació d'un conjunt de rols i actituds, i una manera con- 
creta d'encarar la vida, a partir d'un estereotip. Això deriva en contradiccions i frustra- 


cions constants fruit d'una projecció en un ideal impossible i polaritzat. De la mateixa 
manera, com s'ha comentat, el patriarcat també regula l'acceptació o el rebuig de les 
sexualitats, cosa que afecta per igual els homes i les dones que han decidit escollir 
opcions que no són l'heterosexualitat. 


3. La situació de les dones en una societat patriarcal i capitalista 


Abans de passar a concretar com afecta, i ho seguirà fent, la crisi actual a les dones, cal 
conèixer amb major grau de concreció quines en són les condicions de partida. És a dir, 
cal donar un cop d'ull a les contradiccions amb què es pot trobar una dona, independent- 
ment de la crisi, que són originades per la combinació d'una estructura patriarcal que la 
manté en una posició de subordinació envers els seus companys i per un funcionament 
capitalista que l'explota a través del model productiu i reproductiu. 


Són moltes les situacions que podríem analitzar i que mostren les desigualtats existents, 
i totes elles estan interrelacionades i es retroalimenten les unes a les altres, per aquest 
motiu les abordem seguidament de manera separada per tal d'aportar cert ordre que faci- 
liti la comprensió i la fluidesa, en base a tres grans àmbits: les relacions interpersonals, 
l'organització social dels treballs i la sexualitat. Tot i això, com hem dit, qualsevol situació 
d'opressió i de desigualtat estarà íntimament relacionada amb moltes altres, i algunes 
podrien donar-se en diferents àmbits. 


3.1. Les relacions interpersonals 

Aquest apartat vol denunciar totes les situacions d'opressió patriarcal que viuen les dones 
en relació al rol social que desenvolupen. Dins d'aquesta esfera, hi inclourem la família, les 
relacions que es donen als llocs de treball i el paper de les dones a la societat en termes 
generals. Una bona forma d'introduir-nos en aquest àmbit és reprenent la idea del patriar- 
cat de consentiment (abordada a l'apartat 2.2) característic de les societats occidentals, 
com hem dit: la subordinació femenina s'aconsegueix més a través de la socialització de 
gènere que per la força, socialització que transmet unes actituds, expectatives i pulsions 
diferents a uns i a les altres, encaminades a possibilitar i acceptar situacions jerarquitza- 
des i de desigualtats. 


A través del modelatge de les persones en funció del gènere que se'ns assigna en fun- 


ció del nostre sexe biològic, les dones són socialitzades entorn el món afectiu i emocio- 
nal i se'n construeix la identitat al voltant de la maternitat i l'amor romàntic. Lluny de 
viure les relacions sexoafectives amb autonomia i serenitat, les dones pateixen per 
aquestes en l'àmbit físic i psicològic, tant a través de les parelles com de fills i filles i 
progenitors. 


La socialització de gènere de la qual hem parlat, és a dir, la manera com s'ensenya i s'a- 
prèn a eser, dona i home, prové de diverses fonts: família, escola, mitjans de comunica- 
ció, joguines, art, etc. Totes elles coincideixen en transmetre una idea de dona sensible, 
afectuosa, dòcil, comprensiva, pacient, alegre, etc. Aquestes característiques estan enca- 
rades a vetllar pel benestar de la família, a tenir-ne cura, i, per extensió, al benestar social, 
però n'hi ha d'altres que tenen per objectiu mantenir l'ordre patriarcal. Així doncs, la con- 
formitat, la submissió o l'obediència, entre moltes altres, són característiques associades 
al sexe femení i estan encarades a una actitud de passivitat davant la vida. En canvi, les 
actituds associades al gènere masculí fan referència a l'estabilitat, al control emocional, a 
l'agressivitat, a la duresa, a la independència, a l'autoritat, al lideratge o a l'èxit i a la com- 
petitivitat. Aquestes actituds i comportaments ens són transmeses socialment des que 
naixem mitjançant la socialització del gènere, a partir de, per exemple, la selecció dels jocs 
infantils diferenciats per un o altre gènere, el foment d'activitats i jocs diferents o, també, 
la percepció i expectatives distintes per a nens i nenes. De manera sibil-lina, el patriarcat, 
en assignar a les dones la tasca de cura dels infants, fa que siguin elles mateixes qui s'en- 
carreguen d'una gran part de la transmissió de tots els rols que mantenen i possibiliten l'o- 
pressió de gènere. Així que les dones són alhora socialitzades i socialitzadores d'aquesta 
organització social patriarcal. 


Malgrat els esforços i les lluites de moltes dones i del moviment feminista contra aquesta 
socialització, tot i que moltes dones han sortit de l'exclusivitat de l'àmbit domèstic-privat 
i no visible, socialment encara s'atorga el treball reproductiu i de cura a les dones, amb la 
compaginació d'altres àmbits com el productiu. Per tant, cal comprendre que aquesta 
socialització de què parlem està relacionada directament amb el manteniment de la divi- 
sió sexual del treball, ja que la gratuitat de les tasques reproductives redueix els costos 
que haurien d'invertir els capitalistes i els seus estats per tal de reproduir la força de tre- 
ball. Això converteix les dones en les proletàries del proletariat. 


A la llar: 
La llar erròniament es concep com un espai privat, no se'l té en compte com un espai social 
on es donen desigualtats, discriminacions i explotacions. Hem de superar aquesta concep- 


ció de llar com un espai privat, ja que, com 
hem vist, és una eina de socialització bàsi- 
ca, on s'aprenen i es transmeten i repro- 
dueixen valors i relacions patriarcals i capi- 
talistes. 


La llar i el seu conjunt de característiques 
es percep com una responsabilitat exclu- 
siva de les dones, i no dels homes, 
aquestes es troben amb l'àrdua tasca de 
portar tot el pes de la seva llar, d'organit- 
zar i conciliar temps i treballs, ja que pro- 
bablement la majoria de dones tenen 
presència en la vida productiva-laboral 
(sigui o Ò—no —formal o legal). 
Psicològicament i física, això porta a 
l'esgotament total de les dones, moltes 
1 de les quals desenvolupen malalties de 
tipus nerviós o depressives, a les quals, 
irònicament, sovint se'ls resta importàn- 
cia o credibilitat. —Segons el COPC 
(Col-legi Oficial de Psicòlegs de Catalunya), les dones pateixin tres vegades més depres- 
sió que els homes, això no és casualitat ni genètic, sinó que es deu a la duresa del siste- 
ma patriarcal que les fa viure com a drama personal les seves opressions. En definitiva, 
veiem com les dones carreguen tot el pes de la cura dels fills i/o de les filles, dels i de les 
membres dependents, i també de la parella, deixant-se elles mateixes en segon pla. Tot, 
com si fos l'expressió d'un codi genètic intrínsec en la naturalesa femenina, de devoció i 
abnegació envers els altres. 


a 


A això, a més, hi hem de sumar els casos de violència de gènere que pateixen moltes 
dones als espais privats, casos que, fins i tot, poden acabar en assassinats. És important 
tenir en compte que, malgrat la mediatització d'aquesta problemàtica, la seva realitat és 
molt més greu. En primer lloc, cal posar de manifest que només la quarta part dels 2,5 
milions de dones maltractades a l'estat espanyol reconeixia aquesta situació i que tan sols 
el 7096 de les dones assassinades el 2008 havia presentat denúncies per maltractaments. 
En segon lloc, és necessari advertir que la violència als àmbits sexoafectius no només 
consisteix en els cops físics, sinó que engloba els insults, el menyspreu o la ignorància, el 
control econòmic, l'aillament, i tot d'actituds i de maniobres anomenades micromasclis- 


mes, que no són tan fàcils d'identificar com la violència física, però que minen d'igual 
manera l'autoestima i la salut d'una dona, per part, no només de la seva parella, sinó 
també dels seus fills, germans o pares. Per últim, és important tenir en compte que els 
cicles de violència de gènere, una mena de bucle del qual és difícil escapar, tenen el seu 
origen en els estereotips de gènere i en el mite de l'amor romàntic, que potencien el vin- 
cle emocional de les víctimes envers els seus agressors. 


Fora de les llars: 

El mateix paper de vetlladores i de font d'atenció que desenvolupen a les llars, la majoria 
de dones també l'acaben desenvolupant en els cercles socials d'amistat o en el món labo- 
ral. Per exemple, els homes reben més suport psicològic per part de les dones que treba- 
llen amb ells, que el que reben elles per part d'ells. 


D'altra banda, fora l'esfera privada i, per tant, ja en l'esfera considerada pública, es donen 
situacions de discriminació en el mateix sentit. Per exemple, com veurem seguidament, en 
el món laboral trobem tant discriminació vertical com horitzontal: és a dir, a banda de la 
discriminació a certs llocs i posicions laborals de poder i de decisió (discriminació verti- 
cal), les dones desenvolupen una tasca domèstica adaptada a l'entorn de treball, és a dir, 
que les dones es concentren en determinats sectors i professions lligats a la seva socia- 
lització de la cura, com és el cas de l'educació -sobretot a primària-, de la sanitat -sobre- 
tot en tasques d'infermeria, d'assistència i educació social-, de la presència majoritària en 
el sector serveis, etc. En general, s'atorga a les dones categories professionals amb menor 
poder i autoritat (jerarquització vertical de poden) i professions amb rol de cura i servicials, 
i es mostra com un fet totalment natural. Res més lluny de la realitat, ja que, recordem, des 
que som infants, dones i homes rebem una socialització ben diferenciada. 


3.2. El món laboral 

La divisió sexual del treball respon sobretot a unes necessitats d'organització social dels 
temps i dels treballs segons imperatius del mercat, i la supeditació de totes les altres esfe- 
res, com l'estat, la família o la societat a aquest. Per això l'economia capitalista es coneix 
com a economia de mercat. 


La nostra socialització amb aquest sistema econòmic de mercat ha fet que es naturalitzi 
aquesta organització social dels temps i dels treballs desigual i aquesta divisió social i 
sexual jerarquitzada, i que molta gent pensi que no n'hi ha cap altra de possible. 
L'economia de mercat genera i necessita desigualtats socials per poder subsistir, per això 
es basa en la jerarquització de la divisió social i sexual del capital i del treball. Necessita 


mà d'obra per poder produir i que generi plusvàlua, que és el benefici de les empreses, i 
necessita que algú reprodueixi aquesta mà d'obra. Necessita mà d'obra més qualificada i 
menys qualificada, necessita sectors econòmics no remunerats i remunerats, sectors eco- 
nòmics més prestigiats i menys prestigiats... Aquesta necessitat de mà d'obra i del nostre 
treball productiu i reproductiu seria la seva edebilitat. i alhora la nostra efortalesa:. 


El mercat és una institució que pot estar més o menys regulada segons cada estat, ideo- 
logia i interessos. En les últimes dècades hem vist com els mercats s'han desregularitzat, 
els estats intervenen menys en els mercats, com en el cas del mercat de treball (reformes 
laborals, creació d'empreses de treball temporal, etc.), amb la justificació de ser més com- 
petitius en una economia més globalitzada, i alhora més desigual. Com hem vist, aquesta 
no intervenció dels estats en els mercats immobiliaris i financers, per exemple, és una de 
les causes de la crisi actual. l una de les principals causes de la crisi del treball productiu 
també és aquesta desregulació que hem patit els i les treballadores del nostre país amb 
totes les reformes laborals des dels anys 80 fins als nostres dies, en què els drets de la 
classe treballadora i les seves condicions de treball han retrocedit en relació a conques- 
tes històriques fetes pel moviment obrer també amb el pretext de la competitivitat. És des 
de llavors que parlem de l'augment de la flexibilitat, del treball temporal, de la subcontrac- 
tació, de les diferents jornades laborals inconciliables amb la vida social, d'augment d'ac- 
cidents laborals, etc. I aquesta, en definitiva, precarització de les condicions de treball 
també afecta més a la vida de les dones, ja que es precaritzen més els eseus- treballs i 
els eseusx temps, que els dels homes. 


La incorporació en massa de les dones al mercat de treball (formal i remunerat) es pro- 
dueix per necessitats d'augment de la productivitat dels mercats i de mà d'obra barata 
amb baixos salaris i uns serveis -públics o privats, depèn del cas- per la classe treballa- 
dora i la seva reproducció. L'actual organització social dels temps i dels treballs normalit- 
zada de la doble presència, és a dir, que les dones estiguin presents en l'esfera producti- 
va i reproductiva alhora, mentre els homes 
ui només estan presents a l'esfera productiva, 
és la que, en els darrers anys, ha fet parlar 
de econciliació: de la vida laboral i familiar, 
per part de les dones, amb mesures com la 
mitja jornada laboral per a les dones perquè 
l'altra mitja jornada es dediqui a l'esfera 
reproductiva. Però no es diu mai que mitja 
jornada implica mig esalarix, mitja cotització 
que serà la que et edonarà: drets socials, i 
- Què va passar2 que igualment es durà a terme una situació 
— Doncs em varen dir que u0 podia manejar objectes pesats. de doble presència. Les tasques de la llar i 


— Vaig demanar aquella feina 


les responsabilitats no es reparteixen, sinó que la mitja jornada és aperfectex per conciliar 
les tasques reproductives i domèstiques atorgades per naturalesa a les dones com a actes 
d'amor naturals. Es manté la idea que el salari femení és un salari secundari i d'ajuda a l'e- 
conomia familiar, per això es perpetua el fet que les dones continuin cobrant menys pels 
mateixos treballs que els homes i es dóna com a fet normalitzat la discriminació vertical i 
horitzontal, comentada en anteriors apartats. Aquest ideari del salari secundari i d'ajuda 
familiar es reprodueix en les mesures actuals per fer front a la crisi, quan la taxa d'atur dels 
homes, en època de crisi iguala i supera la taxa de les dones en situacions de no crisi, i 
és ara que es prenen mesures específiques perquè els homes eguanyadors de paz man- 
tinguin el treball productiu, en canvi, no es prenen les mateixes mesures perquè les dones 
(ajuda familiar) es mantinguin o entrin en l'esfera productiva. Així, la precarització de les 
formes i condicions de treball també s'evidencia quan les dones són el col-lectiu caracte- 
rístic que ocupa les taxes de persones en situacions d'atur, les taxes d'absentisme labo- 
ral, les taxes de denúncia per assetjament sexual als llocs de treball... 


L'actual organització social dels treballs i dels temps és discriminatòria i desigual, per això 
per una emancipació de tota la població és necessària una reorganització social dels tre- 
balls i dels temps igualitària. 


3.3. La sexualitat 

La sexualitat sota el control patriarcal també està profundament marcada per la violència 
que s'origina en la cultura, la política i les institucions del patriarcat (especialment l'esglé- 
sia), així com manté una estreta relació amb els interessos del capitalisme. En aquest 
apartat veurem com les relacions sexuals i afectives reflecteixen especialment que la 
situació d'aparent igualtat en la qual vivim és falsa. 


El contracte sexual i l'homofòbia 

Actualment, la família nuclears és la pedra angular del patriarcat. El capitalisme la necessita 
per poder sobreviure, perquè reprodueixi la força de treball (separant l'esfera productiva i 
reproductiva), i per perpetuar la divisió sexual del treball, perquè es faci efectiva la reproduc- 
ció ideològica patriarcal i com a unitat bàsica de consum. Molt lligat amb l'anàlisi que hem 
fet en l'apartat laboral, en les famílies nuclears les dones es troben lligades com a propietat 
econòmica i sexual als homes, ja que no gaudeixen d'una independència econòmica real, a 
causa de la seva precària incorporació al mercat laboral, i es veuen en molts casos aboca- 


4 Model tradicional de família que es basa en un vincle matrimonial heterosexual, monogàmic i amb fills i filles. 


des a la prostitució dins del matrimoni com a forma de supervivència econòmica. 


Generalment, la família nuclear esdevé una presó en què els abusos emocionals, físics i 
sexuals es normalitzen. De fet, segons el sociòleg Richard J. Gelles, la possibilitat de ser 
assassinades, violades, ferides, atacades per algú de dins de la família nuclear és més alta 
que en qualsevol altre context social. La figura del pare-marit de la família nuclear s'apro- 
pia i controla el treball productiu i reproductiu de les dones. Avui dia, els estrets vincles 
entre sexualitat i dominació fan molt febles les fronteres entre el que és estimar i el que és 
interès. 


De fet, l'actual sistema ha destrossat la sexualitat femenina ja que ha fet a la dona com un 
objecte destinat a parir i cuidar fills i filles i a proporcionar plaer als homes, i ha fet creure 
que les dones no tenen dret ni al plaer, ni a les relacions homosexuals, ni a la masturba- 
ció. Així, els sentiments es veuen limitats, es restringeix l'autocura, s'estereotipa la con- 
ducta sexual i es fan rígids els rols i la conducta. 


En consequència si l'heterosexualitat és obligatòria i impositiva, s'entén que la dissidèn- 
cia sexual de gais, lesbianes, trans o intersex implica càstigs socials molt durs com l'ho- 
mofòbia que porta a l'aillament social, incomprensió, violència, prejudicis patronals, etc. 
Podríem dir que l'homofòbia és potser l'arma més potent del patriarcat per perpetuar el 
model de marit-mascle-pare. 


Amb tot això, volem aclarir que viure en parella i tenir fills i filles no és necessàriament un 
model que impliqui opressió, sempre i quan hi hagi un acte de consciència i no es repro- 
dueixi el sistema de valors i les opressions del patriarcat. 


El control de la sexualitat: l'avortament 

Encara avui dia es criminalitza les dones que practiquen l'avortament ja que no represen- 
ten l'ideal de dona reproductora. En l'altre extrem trobem les dones que representen l'ide- 
al social de maternitat associat a la idea que la maternitat és natural, universal i inaltera- 
ble. L'instint maternal és una construcció social que no té res a veure amb el sexe amb 
què naixem. Molt poques vegades es posen de manifest les raons per les quals una dona 
decideix tenir fills i filles, i s'entén que és un fet natural que les dones vulguin ser mares, 
sense preguntar-se sobre les condicions en què ho seran. D'aquesta manera, sota la 
cobertura de l'autoritat irrefutable de la biologia, a través del suposat sinstint maternal, la 
maternitat esdevé una forma de control social que reforça el gènere edona: i la família 
nuclear. 


Es duen a terme uns 90.000 avortaments anuals i, encara enguany, hi ha hagut dones cita- 
des a declarar, professionals empresonades, agressions davant dels centres d'avorta- 
ment... Cada vegada que una dona treballadora du a terme un avortament, s'exerceix una 
pressió social molt forta perquè senti que està violant la llei, que està delinquint. Això és 
una realitat que veiem dia rere dia quan les dones s'han de sotmetre a judicis per avortar 
o moren per haver avortat sense cap assistència mèdica..., per no parlar del cost econò- 
mic i de com les dones de classe treballadora en un context de crisi poden pagar els 350€ 
mínim que val un avortament, sempre i quan es compleixin els pressupòsits previstos per 
la llei. 


El que està passant és un exemple paradigmàtic de com la societat patriarcal exerceix el 
control sobre els cossos i les decisions de les dones a qui limiten el dret a decidir sobre el 
seu propi cos, però no a totes les dones, sinó, en especial, a les dones de classe treba- 
lladora sense recursos econòmics. En aquest sentit, l'església catòlica considera les 
dones com a úters de lloguer per a la reproducció del sistema capitalista i patriarcal. 


Ara ens trobem davant d'una ridícula modificació de la llei de l'avortament, que proposa 
una sèrie de mesures que en cap cas, però, dóna el control del seu propi cos a les dones 
i que no resol els problemes principals. Per començar no es despenalitza l'avortament, 
continua constant en el codi penal com a delicte, i l'únic que s'ha fet és ampliar els termi- 
nis en els quals es pot avortar. Fins i tot, arriben a demanar 3 dies de reflexió abans de 


practicar de l'avortament, mesura que questiona directament la capacitat de les dones per 
decidir elles mateixes sobre les seves vides. Per tant, el control de les sexualitats encara 
el mantenen avui dia l'església, la medicina i l'economia de mercat. 


Treball sexual 

En els darrers anys hi ha hagut un fort debat, encara no resolt, sobre si la prostitució/tre- 
ball sexual s'ha de regularitzar o s'ha d'abolir. Des de diferents sectors del feminisme es 
defensen postures totalment oposades, d'una banda les abolicionistes afirmen que la des- 
penalització de la prostitució seria un regal pels proxenetes, traficants i la indústria del 
sexe, i que és una pràctica degradant per les dones. D'altra banda, es reclama la regula- 
rització de la prostitució per a aquelles que l'exerceixen de manera voluntària perquè tin- 
guin els mateixos drets laborals i es diu que el que cal perseguir són les màfies que trafi- 
quen amb les persones. 


Per limitacions òbvies, en aquest llibret no durem a terme aquest complex debat, però sí 
que farem una anàlisi de la realitat sense entrar en quina seria l'opció ideològica ideal. El 
treball sexual és molt present en aquesta societat i en situació de crisi més dones veuen 
el treball sexual com a una sortida a les seves dificultats econòmiques, per tant és una rea- 
litat a la qual urgeix donar resposta. L'exercici del treball sexual no és un delicte a l'estat 
espanyol des de l'any 1987, però tampoc té una regulació d'activitat econòmica que porta 
a les dones treballadores a una pràctica molt precària (mentre que les dones de classe alta 
tenen prou mitjans per treballar amb dignitat). Sí que està penada la intermediació, però 
no la prostitució sense intermediaris, així doncs hi ha una situació d'al-legalitat reflex de la 
doble moral social que invisibilitza el treball sexual però s'hi lucra alhora que estigmatitza 
més aquelles que es deixen veure al carrer. 


Les condicions laborals de les treballadores sexuals són molt precàries, ja que en no con- 
siderar-se treball la seva activitat queden fora de qualsevol dret laboral i social. No se'n 
preveu l'entrada involuntària, no tenen dret a seguretat social, no cotitzen, no poden sin- 
dicar-se, no tenen dret a la negociació col-lectiva, no tenen dret ni a la salut ni a la forma- 
ció, no se les protegeix de l'explotació, viuen en situació d'exclusió social... 


Cal lluitar contra el sexe obligat i el tràfic de persones, els enganys a les dones immigrants 
amb la retenció dels passaports, contra les coercions i l'esclavitud sexual. Alhora, amb les 
condicions en les quals ens trobem és necessària la visibilització i l'apoderament de les 
persones que presten aquests serveis, amb el combat del rebuig social i de l'estigmatit- 


zació que pateixen, i alhora amb la lluita per possibilitar la seva sindicació i associació. 


4. Efectes de la crisi en les dones 


Comprendrem l'empitjorament de la situació socioeconòmica de les dones a consequèn- 
cia de la crisi si partim de les condicions descrites anteriorment, que es resumeixen en una 
mancança de recursos materials, legals i personals, adients per poder resistir amb eficà- 
cia els atacs que ja s'estan patint. En aquest apartat no analitzarem aquest deteriorament 
a partir dels tres àmbits emprats en el punt anterior, sinó que ho farem exposant els fenò- 
mens més alarmants que ja s'estan donant, en què interactuen els tres àmbits. 


L'amenaça de l'atur 

Les dades mostren un major atur entre els homes que entre les dones, a diferència d'al- 
tres períodes, i cal clarificar a què es deu aquest fenomen per no confondre-ho amb una 
falsa dada en relació a un avanç cap a l'equiparació de condicions laborals. És necessari 
observar que la crisi econòmica ha causat una dràstica reducció de llocs de treball en els 
sectors de la construcció i de la indústria automobilística, els quals estan reservats gene- 
ralment als homes. Segons les dades de l'Enquesta de Població Activa, el segon trimes- 
tre als Paisos Catalans el nombre d'aturades ha estat de 7/24./00 homes i 533.800 dones, 
que fan un total de 1.258.500 persones. Tenint en compte la major incidència de la crisi en 
sectors masculinitzats i que el nombre d'homes ocupats ha estat sempre superior al de 
dones, la diferència no és gran. Caldrà esperar que els efectes de la crisi colpegin el sec- 
tor terciari, en el qual tant homes com dones comparteixen llocs de treball, per compro- 
var si la tendència històrica ha canviat o no, ja que les dones sempre han estat les prime- 
res en ser acomiadades tan bon punt hi ha hagut períodes de crisi, encara que fossin 
petits i curts. La institució familiar i la revaloralització del treball domèstic en temps de crisi 
juguen un paper clau per facilitar l'expulsió de les dones del mercat de treball. En el 
seguent punt hi aprofundirem. 


D'altra banda, és necessari recordar el gran número de dones que treballen en l'economia 
submergida, la majoria emigrants, on és molt més difícil fer el seguiment de les dades 
sobre la pèrdua de treball. Recordem que tot aquest conjunt de dones que treballen de 
manera irregular no cotitzen i no poden deixar constància de tota la seva vida laboral. El 
treball domèstic de neteja i cura de membres dependents són les clàssiques tasques 


reservades a les dones, i gran part d'aquestes es duen a terme, com dèiem, de manera 
irregular. Avui, en el present context econòmic, moltes dones que han estat treballant tota 
la seva vida en aquest tipus de feines estan en una situació idèntica a la d'una persona 
que no ha treballat mai, sense dret a prestacions ni subsidis, sense drets socials adquirits 
regularment. 


El retorn a la llar 


La manera més eficaç d'imposar a les dones treballadores que siguin elles les primeres en 
patir els efectes de les crisis, expulsant-les del mercat laboral, ha estat històricament 
econvèncer-les: perquè retornessin a les seves llars. Aquesta estratègia és factible en la 
mesura en què: 


- La major precarietat de l'ocupació femenina (sous més baixos, major temporalitat, 
major parcialitat, etc.)j, actua com a eargument de peso a l'hora de decidir eliminar 
llocs de treball. 


- La política de privatitzacions, reducció de la despesa pública i social, de presta- 
cions bàsiques, característiques dels temps de crisi, obliguen que alguna persona 
hagi de carregar amb aquestes tasques que el patriarcat defineix com ede dones. 


- Les pressions dels sectors més masclistes i reaccionaris, generalment associats a 
la dreta i als sectors capitalistes, promouen aquest retorn a la llar com una forma de 
proteccionisme familiar. 


- La patronal pren dràstiques mesures de pressió, assetjament i intimidació per con- 
vèncer a aquelles treballadores que puguin resistir-se a tornar a casa. 


- La ideologia masclista que pateixen moltes dones les porta a acceptar totes les 
mesures anteriors com si es tractés d'un fet enaturals. 


Dificultats per trobar noves feines assalariades 

En situació de crisi es redueixen dràsticament les possibilitats de les dones per trobar un tre- 
ball assalariat. En fases expansives els millors llocs de treball són monopolitzats pels homes 
i les dones han de conformar-se amb les pitjors feines en tots els sentits, cosa que es corro- 
bora amb les dades del lideratge de les empreses, de la temporalitat, de la parcialitat i també 
amb les dels sous. Imaginem què passa en moments de recessió econòmica com el pre- 
sent. És ben sabut que l'atur de les dones és de llarga durada, cosa que encara facilita més 
el punt comentat anteriorment, ja que moltes dones es cansen de buscar feina, ho donen 
com una tasca impossible i acaben acceptant el retorn a la llar, a no ser que les necessitats 
les empenyin a realitzar treballs en les pitjors condicions imaginables. 


Apogeu masclista 

En moments de crisi econòmi- 
ca, es produeix una extensió 
social de la por fonamental- 
ment al voltant de la incertesa 
sobre el futur econòmic de les 
persones: la pèrdua del lloc de 
treball sense cap indemnitza- 
ció, l'empobriment i la preca- 
rietat, l'augment de la violència 
per part de qui té poder, etc. 
Aquesta por i aquest neguit 
acaba derivant en una necessi- 
tat irracional per mantenir allò que es té, així com en voler trobar un culpable de la situa- 
ció. Aquestes condicions han estat aprofitades històricament pel capital a través de la 
dreta i l'extrema dreta, que són les encarregades de promoure un apogeu de postures fei- 
xistes, racistes i xenòfobes. De la mateixa manera, es facilita una ofensiva conservadora 
contra les llibertats femenines, ja sigui promovent el retorn als papers tradicionals que han 
desenvolupat les dones, combatent demandes concretes com són el dret a decidir sobre 
el propi cos, o bé promovent el paper sexual de les dones. 


Consequències de la combinació dels punts anteriors: 

Els quatre punts anteriors tenen tot un seguit d'implicacions que comprometen seriosa- 
ment el lent camí d'emancipació femení que s'havia iniciat les darreres dècades. 
Breument, detallem alguns exemples de situacions i efectes que se'n deriven: 


Es produeix una feminització de la pobresa. El 9026 de les famílies monopa- 
rentals estan encapçalades per dones. Les cotitzacions de les dones són molt 
menors que les dels homes a causa de la precarietat laboral que pateixen, en el cas 
d'aquelles dones que poden cotitzar perquè no treballen en l'economia submergida. 
Quan les condicions laborals pateixen els estralls de la crisi, aquest 9096 de famílies 
monoparentals corren un sever risc de quedar sumides en autèntiques situacions de 
pobresa i necessitats. 


S'incrementa la dependència envers el sou masculí. Aquest fenomen repre- 
senta un cop molt dur per les possibilitats d'emancipació de qualsevol dona empa- 
rellada i per la seva autoestima. Les dades de divorcis seguien una tendència a l'al- 
ça en la darrera dècada, que s'ha vist aturada per l'actual panorama econòmic. 


S'incrementen els casos de violència masclista i la seva virulència. La violèn- 
cia masclista en la parella es perpetua en major grau en la mesura que les dones que 
la pateixen no tenen recursos propis i depenen de les seves parelles, per la qual cosa 
resulta molt més complicat trencar amb la situació d'abús. És per això que una de les 
mesures necessàries plantejada pels estudis més crítics és promoure la llibertat i l'au- 
tonomia de les dones agredides. Quan la despesa social i pública és reduida, es pro- 
dueixen acomiadaments massius i les possibilitats de trobar feina disminueixen, de 
manera que incrementar la independència econòmica d'aquestes dones sembla una 
tasca pràcticament impossible. 


Augmenten els abusos de poder a la feina i a casa. L'estructura patriarcal des- 
crita als apartats inicials convida la gran majoria d'homes a pensar i actuar sobre les 
dones com si d'una possessió es tractessin, ja sigui amb fins laborals, sexuals o 
reproductius. En els moment de dificultats econòmiques, davant l'amenaça contínua 
de pèrdua de treball i de caure en un atur de llarga durada, així com l'impossibilitat 
d'assolir una emancipació econòmica, moltes dones veuen minvades les possibilitats 
de resposta davant de tots els abusos de poder als quals estan sotmeses diàriament. 


La prostitució com el recurs per sobreviure es potencia. Al segon trimestre del 
2008 les dades ja mostraven com moltes dones autòctones tornaven a exercir la pros- 
titució i, en fer-ho, a més, entraven en conflicte amb les dones emigrants que fins al 
moment, majoritàriament a mans de màfies, eren qui ocupaven aquest paper. En base 
a aquest increment, els preus han baixat i els clients es creuen amb el dret de ser més 
vexatoris. Tot condueix, per tant, a un increment de les condicions de precarietat. 


Empitjora encara més la salut de les dones. És indiscutible que tots els punts 
esmentats anteriorment tenen com a efecte immediat el deteriorament de la salut físi- 
ca, mental i emocional de les dones. L'Informe Salut i Gènere 2006, del Ministeri de 
Sanitat i Consum, mostrava que la doble jornada de treball danyava seriosament la 
salut psicosomàtica de les dones: entre d'altres dades, l'informe deia que el 7096 de 
les dones a l'estat espanyol havia consumit alguna vegada somnífers o tranquil-lit- 
zants. L'actual situació de crisi econòmica, combinada amb els nivells d'estrès que 
se'n deriven, els abusos de poder, l'increment de la violència masclista... faran que 
l'estat de salut de la classe treballadora en general, però de les dones en particular, 
se'n ressenteixi. 


5. Respostes: organització i lluita 


Vista la suma de situacions precàries a què estan relegades les dones, situacions s'agu- 
ditzen greument en moments de crisi com l'actual, cal que ens preguntem quines són les 
nostres respostes al respecte. Quines són les possibilitats de canvi i quina és la nostra res- 
ponsabilitat. 


En aquest sentit, aprendre del passat pot ser una bona eina. Les classes dominants, cons- 
cients de la potència combativa que té la història, s'encarreguen d'esborrar-la i l'expliquen 
només segons els seus interessos burgesos i patriarcals. La història és escrita pels ven- 
cedors, que s'encarreguen de tergiversar o eliminar els processos revolucionaris esdevin- 
guts al llarg del temps, sobretot quan aquests processos han estat protagonitzats per 
dones. Ocultar episodis passats a partir de l'omissió o de la manipulació equival a reduir 
considerablement les possibilitats de repetir-los i, per suposat, evita que s'aprengui dels 
errors passats. És per això que considerem imprescindible reivindicar el paper combatiu 
que han tingut les dones al llarg de la història, especialment en altres moments de crisi, 
per reivindicar el seu paper revolucionari en la història així com les seves possibilitats per 
transformar la realitat. Dues revolucions històriques il-lustren aquest fenomen: la Revolució 
Francesa i la Revolució Bolxevic. Andrea d'Atri, dirigent nacional del PTS (Partit dels 
Treballadors Socialistes, a Argentina) i impulsora de l'organització feminista revolucionària 
Pan y Rosas, explica amb gran lucidesa en un article que reproduim a continuació, aquest 
paper revolucionari que han desenvolupat les dones en moments de crisi. 


5.1. El paper de les dones en temps de crisi 
Crisis, guerres, revolucions i doness 


Andrea d'Atri 


La Revolució Francesa de 1789 es produí fruit d'una situació d'escassetat i pobresa que 
provenia d'un llarg període de depressió. Mentre els grans terratinents estaven protegits 
contra les pèrdues gràcies als impostos que cobraven als camperols, els petits propietaris 
i el poble s'empobrien cada cop més pagant tributs als senyors feudals i veient com bai- 
xaven els preus del vi i dels tèxtils que ells produien. Més tard, amb les males collites i l'es- 
cassetat es duplicà el preu del blat, i va augmentar el cost dels aliments. Això provocà que 
les famílies haguessin de destinar tres quartes parts de llurs salaris només per al menjar. El 


5 Text traduit de la pàgina http://vvvvvv.lts.org.ve/spip.ohp 2article105 


maig de 1789, hi havia motins als barris més poblats de París, a les províncies s'assaltaven 
els carregaments d'aliments i se saquejaven els mercats. Des de mitjan setembre, les 
dones dels barris més pobres dirigien l'agitació als carrers i el 5 d'octubre van prendre la 
iniciativa: amb milers de persones, es dirigiren al palau reial exigint pa i buscant armes, sota 
la pluja, mentre cantaven sportem el forners, en al-lusió al rei. 


A principi de 1917, Rússia tremolava sota l'imperi de la cruel autocràcia tsarista i els cops 
encara més cruels de la Primera Guerra Mundial, en la qual milers de camperols i obrers 
queien al front, mentre que les seves famílies morien a causa de la fam i del fred a les 
llars. Però el Dia de la Dona, les obreres tèxtils de Sant Petersburg decidiren manifestar- 
se valentament i convocaren una vaga sota la consigna Pa i Pauz, a la qual ràpidament 
afegiren sAcabem amb l'autocràcias. Milers d'obrers s'afegiren a l'espontània manifes- 
tació, i també s'hi sumaren els estudiants i els comerciants pobres de les ciutats, i la 
vaga es va estendre com la pólvora. La policia secreta del règim ja ho havia advertit en 
un informe al govern: les dones podien ser d''espurna que encendria la flamas. No s'ha- 
vien equivocat. Aquestes dones obreres van donar la puntada inicial de la gran Revolució 
Russa, la primera de la història en la qual, sota la direcció de Lenin i el partit Bolxevic, la 
classe obrera va prendre el poder i va instaurar un govern i un estat de la classe treba- 
lladora. 


Hi ha més exemples en la història que confirmen que no es tracta de casualitats. Les cri- 
sis socials, econòmiques i polítiques desperten la passió i l'heroisme de les dones, espe- 
cialment d'aquelles que viuen en les pitjors condicions de submissió, que són quotidia- 
nament humiliades per aquest sistema que les rebaixa a l'esclavitud domèstica, les tas- 
ques més pesades i els dolors més cruels. 


Ens convencen que és enaturalx guanyar-se el pa amb la nostra suor, mentre que el clero, 
els empresaris, els militars i els polítics dels capitalistes guanyen molt més que pa amb 
la enostra- suor. l a les dones, l'església, la família, l'escola i els mitjans de comunicació 
ens ensenyen a acceptar dòcilment els sacrificis i les penúries necessàries per mantenir 
els nostres fills i les nostres filles. Però quan les crisis amenacen les nostres famílies, això 
mateix es gira en contra d'ells. Perquè són ells qui provoquen les crisis i volen que les 
paguem nosaltres, la classe treballadora i el poble pobre. l allà les trobem, sempre al llarg 
de la història, les dones que surten amb ungles i dents a defensar el pa dels seus fills, 
que es converteixen en els destacaments avançats de la lluita contra l'explotació, contra 
la fam i la misèria, contra els acomiadaments i el tancament de fàbriques. 


Què faran les dones davant la crisi que, un cop més, ens amenaça2 No dubtem que 
novament diran eSom aquílx, que organitzaran comissions de solidaritat amb els conflic- 


tes laborals en els quals estaran implicats fills, filles i parelles, que seran les emés dures- 
dins les empreses o les fàbriques, a les vagues contra els acomiadaments i als tanca- 
ments d'empreses, que organitzaran xarxes de solidaritat, festivals i col-lectes als barris 
per aconseguir aliments i fons per a totes les famílies que es trobin en lluita i en situació 
desesperada, que s'enfrontaran sense miraments a les patronals però també a la buro- 
cràcia sindical que no representi els nostres interessos, que sortiran als carrers per 
enfrontar-se al govern i a les forces repressives de l'estat. Perquè les dones no dema- 
nem, exigim. Què2 Totl El nostre dret al pa, però també a les roses. 


5.2. La lluita avui dia 

La crisi actual, a diferència de les anteriors, 
es presenta envoltada de econtrol, per part 
de l'estat, que ha mirat d'evitar des d'un prin- 
cipi qualsevol indici d'alarma social que 
pogués dur a un esclat de revolta obrera. Des 
dels inicis del declivi econòmic, els mitjans de 
comunicació han acaparat les seves edicions 
amb el problema de la crisi i l'han abordat de 
la manera que més els ha interessat. Han 
despersonalitzat l'origen i les causes de la 
situació econòmica parlant de la crisi de manera sensacionalista, com qui comenta una 
catàstrofe natural inevitable. És evident que no poden fer cap altra cosa, ja que si bus- 
quem responsabilitats principalment cap a qui hem de mirar és cap als governs espanyol 
i regionalistes i a les burocràcies sindicals de les darreres dècades, que han facilitat als 
empresaris les regles del joc que més els han afavorit. Les mateixes regles del joc que ens 
han conduit als acomiadaments actuals, a l'endeutament de les famílies, a la precarietat 
laboral, a l'encariment de la vida, a la destrucció del territori, etc. Així, els capitalistes, a 
través de polítics i mitjans de comunicació, des d'un principi han dut la iniciativa a l'hora 
d'encarar el problema econòmic. Ens han traspassat la responsabilitat de manera que han 
fet partícipa la classe treballadora de l'obligació d'apretar-nos el cinturó perquè tothom 
havia de fer un esforç per sortir de la ecatàstrofe natural:. Els estats han protegit les 
empreses, els bancs i les caixes per poder salvar l'ordre establert, com si no haguessin 
estat ells mateixos culpables-víctimes de les seves pròpies regles del joc, després d'ha- 
ver-se enriquit al màxim possible a costa nostra, dels nostres treballs i dels nostres temps, 
de la nostra força de treball productiu i reproductiu. 


Però la ironia no acaba aquí. No només s'està evitant qualsevol tipus d'adquisició de res- 
ponsabilitats, ni s'estan corregint els mecanismes antidemocràtics que han conduit a la 


crisi (manca de planificació productiva, gestió privada dels serveis bàsics i sectors estra- 
tègics, manca de protecció eficaç de les treballadores, etc.), sinó que continuaran insistint 
en la necessitat de fer un esforç conjunt de tota la societat per poder imposar les mesu- 
res neoliberals necessàries per continuar obtenint alts beneficis i ser competitius a costa 
de retallar costos laborals. Això es tradueix en la voluntat de privatitzar pensions i de reduir 
el cost de la seguretat social, així com altres serveis públics, reduir drets laborals i empit- 
jorar les condicions de treball, incrementar la capacitat de repressió de l'estat, etc. I tot 
això ens ho presenten disfressat de apacte social, que s'acorda en base a una negocia- 
ció entre la patronal, el govern i els sindicats, en el qual suposadament també són defen- 
sats els interessos de les classes populars. Res més lluny de la realitat. 


La situació de les dones és encara més perillosa que la dels seus companys per tot el que 
s'ha anat comentant al llarg d'aquestes pàgines, però no només recau sobre elles la res- 
ponsabilitat de combatre aquest funcionament capitalista i patriarcal, de la mateixa mane- 
ra que no només recau sobre els i les emigrants lluitar contra el racisme i la xenofòbia. Es 
tracta d'una responsabilitat col-lectiva que cal assumir per tal d'avançar cap a un model 
social i econòmic al servei de les necessitats de la majoria, la classe popular. Pensem que 
la lluita per una societat nova no patriarcal, igualitària, solidària i respectuosa amb el medi 
ambient, passa inevitablement per la socialització dels mitjans de producció, per la cons- 
trucció d'una democràcia social i participativa, que asseguri el benestar del conjunt de la 
societat, en el marc d'una sobirania nacional dels Paisos Catalans. 


Per aconseguir-ho la unitat popular és fonamental. Haurem de sortir als carrers i exigir tot 
el que ens pertoca: serveis sanitaris i educatius de qualitat, condicions laborals dignes que 
contemplin tant el treball productiu com el reproductiu, subsidis que s'adequin al nivell de 
vida, condicions de l'entorn saludables, respecte pels nostres drets socials i els dels nos- 
tres companys i de les nostres companyes. Caldrà que ens organitzem en les assemble- 
es de barris, als sindicats combatius, en organitzacions feministes revolucionàries... per- 
què només lluitant al costat de les nostres companyes i dels nostres companys podrem 
aconseguir transformar la societat i construir-la lliure d'opressions. 


5.3. Reivindicacions fonamentals 


DECÀLEG DE REIVINDICACIONS FONAMENTALS EN DEFENSA DELS NOSTRES DRETS 


1. TREBALLAR MENYS PER TREBALLAR TOTHOM. Exigim el repartiment igualitari del 
treball productiu i reproductiu i la reducció de la jornada laboral per a tothom. Per una nova 
organització social dels temps i dels treballs. Zero hores extres i cap acomiadament. 


2. CONDICIONS DE TREBALL DIGNES Il SEGURES PER TOTES LES PERSONES. 
Exigim que es reparteixi el treball però no en les condicions que interessen als empresaris, amb 
les quals redueixen despeses a costa de la salut i, fins i tot, la vida de les treballadores i dels 
treballadors. 


3. EL TREBALL HA DE SER UN DRET I UN DEURE PER A TOTHOM. Demanem el sub- 
sidi d'atur fins a l'assoliment d'una feina digna i la gratuitat dels serveis bàsics per a persones 
en situació d'atur, i que ningú visqui del treball dels altres. 


4. REPARTIMENT DE LA RIQUESA. Cal que augmenti el salari mínim i es fixi un salari 
màxim en funció de l'encariment de la vida: així com un repartiment de les plusvàlues. 


5. SOCIALITZACIÓ DELS SECTORS ESTRATÈGICS DE L'ECONOMIA. És imprescindi- 
ble l'ampliació dels serveis públics, així com la nacionalització dels sectors estratègics de l'e- 
conomia (banca, energia, transports...) amb la consegúent creació de treball públic i regulat. 


6. L'HABITATGE DIGNE A UN PREU DIGNE ÉS UN DRETI CAP DESNONAMENT. És 
inadmissible que hi hagi gent sense un habitatge i famílies que estan sent desnonades, amb 
els centenars de milers de pisos buits que hi ha al llarg dels Paisos Catalans. 


7. ELS MATEIXOS DRETS PER A TOTES LES PERSONES. Exigim l'ampliació dels drets 
socials i l'equiparació dels drets jurídics per a totes les persones, totes som treballadores, totes 
som catalanes. 


8. RESPECTE PER LA SALUT DE LES PERSONES I EL MEDI AMBIENT. Les mesures 
per sortir de la crisi en cap cas poden anar en detriment de la nostra salut ni del territori. 


9. RESPONSABILITATS JURÍDIQUES ENVERS LA CRISI. Cal que hi hagi responsabilitats 
jurídiques de persones que han fomentat la depauperació de la classe treballadora i de les clas- 
ses populars fins a l'extrem de la crisi (banquers, empresaris, polítics, sindicats corromputs, 
etc.), i exigim l'absolució d'aquelles que han estat represaliades per denunciar aquesta situació. 


10. LLUITA CONSTANT CAP A LA INDEPENDÈNCIA Il CAP AL SOCIALISME. Totes 
aquestes demandes són inassolibles de manera completa i simultània en el marc del sistema 
econòmic actual, ja que impedeixen l'enriquiment d'una minoria a costa de la majoria, que és 
precisament la base del funcionament capitalista. La seva reivindicació pretén recuperar pro- 
gressivament qualitat de vida, mentre es van minant els fonaments del sistema. 


